nickbes/lawsofisrael huggingface dataset:
חוק נטילת אמצעי זיהוי ביומטריים מזרים, הפקת נתוני זיהוי ביומטריים ומאגר מידע, התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2025-01-28T00:00:00
פרסום: ספר החוקים, 28/07/2024, מס' חוברת 3265, עמ' 1132
שמות קודמים:
Name: הצעת חוק נטילת אמצעי זיהוי ביומטריים מזרים, הפקת נתוני זיהוי ביומטריים ומאגר מידע, התשפ"ד-2024
Value: בקריאה השנייה והשלישית
Name: הצעת חוק הכניסה לישראל (תיקון מס' 33) (נטילת אמצעי זיהוי ביומטריים מזרים והפקת נתוני זיהוי ביומטריים), התשפ"ב-2021
Value: בקריאה הראשונה
תקציר:
נקבע שעובד משרד הפנים או עובד ציבורי אחר אותו הסמיך השר רשאים ליטול אמצעי זיהוי ביומטריים ולהפיק מהם נתוני זיהוי ביומטריים, לצורך הכללתם במאגר הביומטרי שהוקם לפי החוק. בנוסף הוחלט לאפשר לעובדי משרד החוץ לבצע פעולות טרם הגעתם של זרים ארצה לשם ייעול הליך הזיהוי, כמו כן הוחלט לאפשר שימוש באמצעים ממוענים לצורך קבלת המידע הביומטרי. בנוסף קובע החוק את בעלי התפקידים שרשאים לערוך השוואה בין אמצעי הזיהוי הביומטרים הניטלים מזר לבין מסמך נסיעה שלו, ופירוט של בעלי התפקידים שרשאים להשוות את אמצעי הזיהוי שניטלו לאלה הכלולים במאגר המידע. וכן נקבעו התנאים שבהם ניתן ליטול אמצעי זיהוי ביומטריים תוך שימוש בכוח סביר והאופן בו תבוצע נטילה במקרים חריגים אלה.   

כמו כן, קובע החוק המוצע הסדרים שמטרתם לשמור על פרטיותם של הזרים שמהם ניטלו אמצעי זיהוי ביומטריים, הסדרים לשמירה על כבוד האדם ועל פרטיותו של זר שניטלים ממנו אמצעים ביומטריים, הגבלות על בעלי הסמכויות לביצוע פעולות על פי ההסדר שנקבע, הוראות מיוחדות לעניין השמירה על המידע ומניעת אגירתו במאגרים משניים שאינם המתנהלים לפי חוק זה. בנוסף, נקבעו בו הוראות שנועדו להבטיח את סודיות המידע שבמאגר, אבטחת המידע שבו, בין היתר, באמצעות מנגנוני פיקוח ובקרה שיופעלו בידי הממונה על יישומים ביומטריים וכן הפיקוח על שמירת המידע והגנת הפרטיות בידי עובד שזה יהיה תפקידו.
חוק ניוד מידע רפואי, התשפ"ד-2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הבריאות
יוזמים: יונתן מישרקי, רון כץ, אחמד טיבי, ארז מלול
תחילה: 2027-07-24T00:00:00
פרסום: ספר החוקים, 24/07/2024, מס' חוברת 3258, עמ' 1106
שמות קודמים:
Name: הצעת חוק ניוד מידע רפואי, התשפ"ד-2024
Value: בדיון המוקדם
תקציר:
מטרת החוק היא להסדיר את זכותו של כל אדם לניוד המידע הרפואי על אודותיו לשם שיפור הטיפול הרפואי בו ומצבו הבריאותי, והכול תוך שמירה על פרטיותו ובהסכמתו. נקבע כי נותני שירותי בריאות המנויים בחוק יחויבו בהעברת מידע רפואי ביניהם, אם ניתנה הסכמת המטופל להעברת המידע לגביו ורק למטרות הקבועות בחוק שהן: טיפול רפואי במטופל, העברת מידע מקופת חולים שבה היה אדם מבוטח לקופת החולים שעבר אליה ושירות של הצגת כלל המידע הרפואי למבוטח על ידי קופת החולים שבה הוא מבוטח. נותני שירותי הבריאות שיחויבו בהעברת מידע כאמור הם, בין היתר, קופת חולים, בית חולים ציבורי, מרכז רפואי גריאטרי ומשרד הבריאות לעניין שירותי הבריאות שהוא נותן לפי התוספת השלישית לחוק ביטוח בריאות ממלכתי (כגון טיפות החלב). המידע יועבר באמצעות ממשק שנועד להעברת מידע בין גופים באופן מאובטח ויבוקש לפי סלי המידע הדרושים למימוש המטרה ובהיקף הקטן ביותר הדרוש מתוך סלי המידע המנויים בתוספת לחוק. המנהל הכללי של משרד הבריאות מוסמך לקבוע הוראות לעניין אופן העברת המידע בממשק, ובכלל זה קידוד המידע והבניית הנתונים. כמו כן, המנהל מוסמך לקבוע הוראות לעניין הגנה על המידע הרפואי שיעבור בממשק לפי ההסדר. עוד נקבעו הוראות לעניין היתר לקבלת מידע רפואי לפי החוק, הסכמה להעברת המידע הרפואי, סייגים להעברת המידע, מערכת לניהול הרשאות גישה, אפשרות לכלול בתי חולים נוספים בהסדר, שמירת דינים, עונשין, דיווח של נותני שירותי הבריאות למנהל הכללי של משרד הבריאות ושל המנהל לוועדת הבריאות של הכנסת ותקנות ראשונות. תחילתו של החוק ב-24.7.2027, אך לגבי סלי מידע מסוימים נקבעה תחילה מאוחרת יותר. כמו כן, על פי החוק, שר הבריאות, באישור ועדת הבריאות של הכנסת, רשאי לדחות, בצו, את תחילת החוק בשתי תקופות נוספות שלא יעלו על שנתיים כל אחת כמפורט בחוק.
חוק הבנקאות (רישוי) (תיקון מס' 31), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2024-07-23T00:00:00
פרסום: ספר החוקים, 23/07/2024, מס' חוברת 3257, עמ' 1104
שמות קודמים:
Name: הצעת חוק הבנקאות (רישוי) (תיקון מס' 31), התשפ"ד-2024
Value: בקריאה הראשונה
תקציר:
החוק מטפל בשני נושאים: האחד, הקלה על מכירת אחזקותיה של חברת כרטיסי האשראי "כאל" על ידי בנק דיסקונט, וזאת על ידי ביטול האיסורים החלים על גוף מוסדי גדול ועל תאגיד ריאלי משמעותי הנוגעים לרכישת אמצעי שליטה בחברת כרטיסי אשראי מבנק בעל היקף פעילות רחב, וכן על ידי הארכת המועדים האחרונים להפרדה בין בנק דיסקונט לחברת כאל. הנושא השני נוגע לעידוד התחרות בשוק האשראי על ידי הרחבת האיסור לגבי שליטה בחברת כרטיסי אשראי גם לבנק בעל היקף פעילות בינוני, ועל ידי כך מניעת מצב שבו יש שחקן השולט בחברת כרטיסי אשראי, אך הוא נעדר תמריצים לפעול באופן אגרסיבי באותו שוק.
חוק הגישה לתוכן דיגיטלי לאחר פטירתו של אדם, התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: ארז מלול
תחילה: 2025-07-23T00:00:00
פרסום: ספר החוקים, 23/07/2024, מס' חוברת 3256, עמ' 1102
שמות קודמים:
Name: הצעת חוק הגישה לתוכן דיגיטלי לאחר פטירתו של אדם, התשפ"ד–2024
Value: בקריאה הראשונה
Name: הצעת חוק הירושה (תיקון - הורשת זכויות דיגיטליות), התשפ"ד-2024
Value: בדיון המוקדם
תקציר:
החוק קובע כי ספקי שירות תוכן דיגיטלי יקבעו ויפרסמו כללים בנוגע לאופן הטיפול והגישה לתוכן אישי של משתמש לאחר פטירתו. נקבע כי אותם כללים יפורסמו באופן נגיש וברור בשפה שבה ניתן השירות. במסגרת אותם כללים, על הספק לקבוע הוראות שיאפשרו למשתמש לבחור להעניק לאדם אחר גישה לתוכן האישי שלו או לחלק ממנו, או לא להעניק גישה לאדם אחר כלל. עם זאת, הספק רשאי לקבוע כי לחלק מהתוכן האמור לא תינתן גישה. בנוסף, נקבע כי בנוגע לתקשורת בין אישית, בין אדם לאדם, לא תחול על הספק החובה לקבוע הוראות כאמור. כמו כן, נקבע כי שר המשפטים יהיה מוסמך, באישור ועדת החוקה, להוסיף בתוספת שירותים שעליהם לא תחול החובה לקביעת הוראות. נקבע כי על הספק לעדכן את המשתמשים על הכללים שקבע ועל בחירת המשתמש מעת לעת, וכי הוראות אלו יחולו גם על ספק שירות תוכן דיגיטלי שאינו מישראל ככל שהוא מציע את שירותיו למשתמשים ישראלים ומכוון את שירותיו למשתמשים כאמור.
חוק בתי המשפט (תיקון מס' 103), התשפ"ד–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-07-23T00:00:00
פרסום: ספר החוקים, 23/07/2024, מס' חוברת 3255, עמ' 1100
שמות קודמים:
Name: הצעת חוק בתי המשפט (תיקון מס' 103), התשפ"ד–2024
Value: לחוק שהתקבל
Name: הצעת חוק בתי המשפט (תיקון מס' 102), התשפ"ד–2024
Value: בקריאה השנייה והשלישית
Name: הצעת חוק בתי המשפט (תיקון מס' 107) (הסדר גישור בין-לאומי), התשפ"ג-2023
Value: בקריאה הראשונה
תקציר:
החוק נחקק במטרה לאפשר לממשלה לאשרר את אמנת סינגפור, שישראל הייתה מעורבת במשא ומתן לגיבושה וחתמה עליה בשנת 2019. האמנה מבקשת להגביר את השימוש בהסדרי גישור בעניינים מסחריים ובינלאומיים, על ידי הענקת ודאות שהסדרי הגישור יכובדו וייאכפו במדינות שונות, בלי צורך לפרשנות דיני החוזים של כל מדינה.
על כן, האמנה קובעת כי הרשויות המוסמכות במדינות שהן צד לאמנה יפעלו במהירות בעת דיון בבקשה לסעד מכוחה, יאכפו בתחומן הסדרי גישור בינלאומיים חתומים בעניינים מסחריים ויאפשרו שימוש בהסכמי גישור כטענת הגנה בהליך משפטי על ידי צד לסכסוך. 
בחוק נקבע שהוראות האמנה יחולו רק על הסדרי גישור שהצדדים להם הסכימו שהאמנה תחול עליהם.
חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל) (תיקון), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2024-07-23T00:00:00
פרסום: ספר החוקים, 23/07/2024, מס' חוברת 3254, עמ' 1098
שמות קודמים:
Name: הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל) (תיקון), התשפ"ד-2024
Value: בקריאה הראשונה
תקציר:
ביום י"ד בטבת התשפ"ד (26 בדצמבר 2023), פורסם חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל) (תיקון), התשפ"ד–2024, כהוראת שעה למשך שבעה חודשים. החוק מסמיך מנהל מוסמך משירות הביטחון הכללי, ממערך הסייבר או מהמלמ"ב לקבוע כי תקיפת סייבר שמתרחשת או עומדת להתרחש אצל מי שעיסוקו אספקת שירותי אחסון או שירותים דיגיטליים, היא תקיפת סייבר חמורה, אם סבר כי קיים חשש ממשי שתפגע בביטחון המדינה, בביטחון הציבור או בקיום האספקה והשירותים החיוניים. קביעה זו תיעשה בכפוף לתנאים הבאים: התקיפה התרחשה במהלך מלחמת חרבות ברזל; התקיפה בעלת השפעה ממשית שאינה מוגבלת לספק הנתקף, והתקיפה היא תקיפת סייבר חמורה בהתחשב במאפייניה. במקרה שנקבע כי תקיפת סייבר היא חמורה, החוק קובע הליך פעולה לטובת איתור התקיפה, מניעתה או בלימתה בהקדם האפשרי. מעבר לכך, נקבעו הוראות בעניין חובת סודיות והגבלת שימוש במידע, וכן חובת דיווח ליועצת המשפטית לממשלה ולוועדת החוץ והביטחון של הכנסת. 
במסגרת התיקון לחוק, נוספה לחובת הדיווח כאמור חובת דיווח בעניין מספר המקרים שבהם ניתנה לספק הזדמנות להשמיע את טענותיו כאשר העובד המוסמך הודיע לספק על כוונתו לתת לו הוראות לביצוע פעולות לרבות להגנת סייבר בחומר מחשב, במידה והספק לא פעל באופן הולם לאיתור התקיפה, מניעתה או בלימתה, ולא מסר תצהיר לעובד המוסמך בדבר פעולות אלו. כמו כן, הוארכה הוראת השעה כאמור עד ליום ב' בניסן התשפ"ה (31 במרץ 2025).
חוק מניעת פגיעת גוף שידורים זר בביטחון המדינה (הוראת שעה – חרבות ברזל) (תיקון), התשפ"ד–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2024-07-21T00:00:00
פרסום: ספר החוקים, 21/07/2024, מס' חוברת 3253, עמ' 1096
שמות קודמים:
Name: הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל) (תיקון), התשפ"ד–2024
Value: בקריאה השנייה והשלישית
Name: הצעת חוק מניעת פגיעת גוף שידורים בביטחון המדינה (הוראת שעה – חרבות ברזל) (תיקון), התשפ"ד-2024
Value: בקריאה הראשונה
תקציר:
ביום כ"ג באדר ב' התשפ"ד (2 באפריל 2024), פורסם חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024, במסגרתו נקבע כהוראת שעה לארבעה חודשים, עד מועד סיום ההכרזה על מצב מיוחד בעורף או עד לסיום הפעולות הצבאיות המשמעותיות, לפי המוקדם שבהם, כי במידה וראש הממשלה שוכנע כי התכנים המשודרים בערוץ זר המשדר בישראל פוגעים באופן ממשי בביטחון המדינה, שר התקשורת יהיה רשאי, בהסכמת ראש הממשלה ובאישור ועדת השרים לענייני ביטחון לאומי או הממשלה להורות על פעולות למניעת או הפסקת פעילות של ערוץ זר, לרבות סגירת משרדי הערוץ הנמצאים בישראל. הוראה זו תינתן לאחר שתוצג בפני ראש הממשלה ושר התקשורת חוות דעת מקצועית אחת לפחות מגורמי הביטחון; ובלבד שטרם אישורה של ועדת השרים לענייני ביטחון לאומי או הממשלה, יוצגו בפניה חוות הדעת מטעם גורמי הביטחון. 
עוד נקבע כי תוקף הוראות אלו יהיה למשך ארבעים וחמישה ימים, לצד אפשרות להאריך תקופה זו לתקופה זהה לכל היותר בכל פעם, בכפוף, בין היתר, להצגת חוות דעת מקצועית כאמור. כמו כן, נקבע כי הוראה של שר התקשורת כאמור, ובפרט הארכתה, תובא לפני נשיא בית משפט מחוזי או סגנו בהקדם האפשרי לטובת ביקורת שיפוטית, במסגרתה יחליט האם לשנותה.  
במסגרת התיקון, הוארכה הוראת השעה כאמור עד ליום כ"ט בחשוון התשפ"ה (30 בנובמבר 2024).
חוק מחיקת רישומים פליליים ומשטרתיים של יוצאי אתיופיה, התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: צגה מלקו, פנינה תמנו, משה סולומון, אברהם בצלאל, יונתן מישרקי, ניסים ואטורי, אריאל קלנר, משה רוט, טלי גוטליב, לימור סון הר מלך, אלמוג כהן, אושר שקלים, צבי ידידיה סוכות
תחילה: 2024-07-18T00:00:00
פרסום: ספר החוקים, 18/07/2024, מס' חוברת 3252, עמ' 1094
שמות קודמים:
Name: הצעת חוק מחיקת רישומים פליליים ומשטרתיים של יוצאי אתיופיה, התשפ"ד–2024
Value: בקריאה הראשונה
Name: הצעת חוק הפסקת הליכים ומחיקת רישומים בעניין המחאה כנגד אלימות משטרתית כלפי יוצאי אתיופיה, התשפ"ד-2023
Value: בדיון המוקדם
תקציר:
החוק קובע כי יימחק פרט רישום פלילי ויבוטל פרט רישום משטרתי של יוצא אתיופיה, שעניינו עבירה של הפרת סדר ציבורי המנויה בתוספת לחוק ואשר נעברה עד סוף שנת 2020. זאת, בתנאי שלא הוטל על אותו אדם עונש מאסר בפועל לגבי אותה עבירה או שאין לו פרט רישום פלילי או משטרתי נוסף. בין העבירות המנויות בתוספת: עבירת ההפרעה לסדר ציבורי, העלבה והפרעה לעובד ציבור, הפרעה לשוטר במילוי תפקידו, התפרעות והתקהלות אסורה, התנהגות פסולה במקום ציבורי והכשלת מעצר חוקי.
חוק שיקום נכי נפש בקהילה (תיקון מס' 2), התשפ"ד-2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: גלית דיסטל אטבריאן
תחילה: 2024-07-18T00:00:00
פרסום: ספר החוקים, 18/07/2024, מס' חוברת 3251, עמ' 1090
שמות קודמים:
Name: הצעת חוק שיקום נכי נפש בקהילה (תיקון מס' 2), התשפ"ד-2024
Value: בקריאה השנייה והשלישית
Name: הצעת חוק שיקום נכי נפש בקהילה (תיקון מס' 2) (החלפת המונח נכה נפש), התשפ"ד-2024
Value: בקריאה הראשונה
Name: הצעת חוק להחלפת המונח שיקום נכה נפש (תיקוני חקיקה), התשפ"ד–2024
Value: בדיון המוקדם
תקציר:
חוק זה מחליף בחוק שיקום נכי נפש בקהילה, התש"ס-2000, את המונח "נכה נפש" על הטיותיו במונח "מתמודד נפש", וכן מתקן בהתאמה אזכורים של חוק שיקום נכי נפש בקהילה בחוקים אחרים.
חוק הגנה על זכויות בדירת המשפחה של ילד שהורהו הומת בידי בן זוגו, התשפ"ד-2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: עאידה תומא סלימאן, פנינה תמנו, אליהו רביבו, אלי דלל, משה סולומון, קטי קטרין שטרית
תחילה: 2024-07-18T00:00:00
פרסום: ספר החוקים, 18/07/2024, מס' חוברת 3250, עמ' 1086
שמות קודמים:
Name: הצעת חוק הגנה על זכויות בדירת המשפחה של ילד שהורהו הומת בידי בן זוגו, התשפ"ד-2024
Value: בקריאה השנייה והשלישית
Name: הצעת חוק הגנה על זכויות ילדים נפגעי עבירת המתה בדירת המשפחה, התשפ"ד-2024
Value: בקריאה הראשונה
Name: הצעת חוק יחסי ממון בין בני זוג (תיקון - הפקעת זכות האיזון מבן זוג שהורשע ברצח בן הזוג השני), התשפ"ג-2022
Value: בדיון המוקדם
תקציר:
החוק קובע שבמקרה בו אדם מורשע בהמתה של בן זוגו ולבני הזוג יש דירת מגורים משותפת, ההחלטות באשר לניהול הדירה יתקבלו על ידי הילדים המשותפים או ילדי בן הזוג שהומת בלבד, ללא צורך בהסכמת בן הזוג הממית. הילדים יוכלו להחליט לגור בדירה ללא הסכמת בן הזוג הממית כאמור, או לחילופין להשכיר או למכור את הדירה, ואולם החלטה על מכירת הדירה תהיה טעונה את אישורו של בית המשפט. בכל מקרה, ככל שהתקבלה תמורה מהשכרה או ממכירה של הדירה, בן הזוג שהמית יקבלו את חלקו. החוק קובע כי למעט החלטה באשר לעסקה במקרקעין הטעונה רישום, ההסדר יחול כבר מעת הגשת כתב האישום. בנוסף, אם חויב בן הזוג הממית במזונות או במדור עבור הילדים, יוכלו הילדים לקזז את הסכומים המגיעים להם מהכספים להם הוא זכאי מהם כתמורה מהשכרה או מכירה של הדירה.
חוק שוויון זכויות לאנשים עם מוגבלות (תיקון מס' 22 והוראת שעה) (תיקון), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2024-07-18T00:00:00
פרסום: ספר החוקים, 18/07/2024, מס' חוברת 3249, עמ' 1084
שמות קודמים:
Name: הצעת חוק שוויון זכויות לאנשים עם מוגבלות (תיקון מס' 22 והוראת שעה) (תיקון), התשפ"ד-2024
Value: בקריאה השנייה והשלישית
Name: הצעת חוק שוויון זכויות לאנשים עם מוגבלות (תיקון מס' 22 והוראת שעה) (דחיית מועד תחילה), התשפ"ג-2023
Value: בקריאה הראשונה
תקציר:
בהתחשב בעיכוב שחל בהפעלת ההסדר בעניין נגישות אדם עם מוגבלות המסתייע בחיית סיוע, וכדי הקל על אדם כאמור, התיקון לחוק מעדכן את מועדי הוראות השעה והוראות המעבר המפורטים להלן שנקבעו בחוק שוויון זכויות לאנשים עם מוגבלות (תיקון מס' 22), התשפ"ב–2022: 
א.	ההוראה הפוטרת אדם עם מוגבלות המלווה בחיית סיוע מנשיאת תעודת חיית סיוע הוארכה עד ליום 1.7.2025 (במקום 1.11.2023). 
ב.	ההוראה המזכה את מי שכבר נעזר בחיית סיוע לקבל עבורה תעודה בכפוף להשלמת מבחן כשירות, תתייחס למי שהייתה לו חיית סיוע ביום 31.12.2024 (במקום רק למי שהיתה לו חיית סיוע ביום 30.4.2023). 
ג.	שלוש השנים שבהן הליך ההכשרה יוכר גם אם הוא בוצע שלא על ידי מרכז הכשרה והדרכה, והשנתיים שבהן יוכל השר להכיר במרכז הכשרה והדרכה גם אם רק החל בהליך הכרה בארגון הגג יחלו להימנות מיום 1.1.2025 (במקום מיום 1.5.2023).
חוק סמכויות לשם שמירה על ביטחון הציבור (תיקון מס' 8), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה לביטחון לאומי
יוזמים: יצחק קרויזר
תחילה: 2024-07-18T00:00:00
פרסום: ספר החוקים, 18/07/2024, מס' חוברת 3248, עמ' 1082
שמות קודמים:
Name: הצעת חוק סמכויות לשם שמירה על ביטחון הציבור (תיקון מס' 8), התשפ"ד–2024
Value: בקריאה השנייה והשלישית
Name: הצעת חוק סמכויות לשם שמירה על ביטחון הציבור (תיקון מס' 8) (הגנה על בסיסי צבא הגנה לישראל), התשפ"ד–2024
Value: בקריאה הראשונה
Name: הצעת חוק העונשין (תיקון - הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג-2023 
Value: בדיון המוקדם
תקציר:
חוק סמכויות לשם שמירה על ביטחון הציבור, התשס"ה–2005, נועד להקנות סמכויות שונות לשוטרים, חיילים ומאבטחים לשם שמירה על ביטחון הציבור מפני פעילות חבלנית עוינת ומפני אלימות, וזאת במקום ובדרך שיבטיחו שמירה מרבית על כבוד האדם, פרטיותו וזכויותיו. 
במסגרת תיקון מספר 8, נקבע כי לחייל שנתמנה לפי פקודות הצבא לשמור על מקום המוחזק על ידי צבא הגנה לישראל או המשמש למטרה ביטחונית, תהא סמכות חיפוש על גופו של אדם או בכלי תחבורה אם ישנו חשד סביר כי ניסה להיכנס או לחדור לאותו מקום ללא רשות כדין, על מנת לברר האם אותו אדם נושא עימו נשק שלא כדין או מחזיק בכלי התחבורה נשק שלא כדין. כמו כן, נקבע כי חייל כאמור יהיה רשאי לעכב אדם המנסה להיכנס או לחדור ללא רשות כדין למקום עליו הוא שומר, עד לבואו של שוטר. עוד נקבע כי ראש המטה הכללי, או מי שהסמיך לכך, יקבע הוראות לעניין סימון ומעקב אחר כלי נשק צבאי, אחריות קצין המפקד על בסיסי צבא הגנה לישראל לשמור על כלי נשק המוחזקים בו וסימון וגידור מתחמים המוחזקים על ידי צבא הגנה לישראל.
חוק מקורות אנרגיה (תיקון מס' 5), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2024-08-17T00:00:00
פרסום: ספר החוקים, 18/07/2024, מס' חוברת 3247, עמ' 1074
שמות קודמים:
Name: הצעת חוק מקורות אנרגיה (תיקון מס' 5), התשפ"ד-2024
Value: בקריאה הראשונה
תקציר:
מטרת החוק היא להפחית את הנטל הרגולטורי על יבוא מכשירי חשמל ובכך להפחית את יוקר המחיה. מוצע להקל על יבואני מכשירים צורכי אנרגיה ולאפשר להם להציג מסמך התאמה לדרישות חוקית היבוא האירופיות כתנאי לאישור היבוא, להסמיך את השר לפטור סוגי מכשירים שיקבע מקבל אישור יבוא ולקבוע כי אישור שניתן ינתן לתקופה בלתי מוגבלת אלא אם השתנו דרישות הנצילות האנרגטית שעל בסיסה ניתן האישור. כן מוצע להוסיף פרק שעוסק בהתראה מינהלית שאותה ניתן להמציא חלף הטלת עיצום כספי.
חוק הביטוח הלאומי (תיקון מס' 247), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכספים
יוזמים: ינון אזולאי
תחילה: 2025-01-01T00:00:00
פרסום: ספר החוקים, 16/07/2024, מס' חוברת 3246, עמ' 1070
שמות קודמים:
Name: הצעת חוק הביטוח הלאומי (תיקון מס' 247), התשפ"ד–2024
Value: בקריאה השנייה והשלישית
Name: הצעת חוק הביטוח הלאומי (תיקון מס' 232) (מסלול ברירת מחדל בהפקדות לחיסכון ארוך טווח לילד), התשפ"ב–2022
Value: בקריאה הראשונה
Name: הצעת חוק הביטוח הלאומי (תיקון - הפקדות ברירת מחדל לחיסכון ארוך טווח לילד), התשפ"א-2021
Value: בדיון המוקדם
תקציר:
החוק קובע כי חיסכון ארוך טווח לילד שהוריו לא בחרו היכן יופקדו הכספים תוך שישה חודשים מיום לידתו, ינוהל בקופת גמל להשקעה במסלול בסיכון מוגבר עד גיל 15.
בהגיע הילד לגיל 15, יועבר החיסכון למסלול בסיכון מועט באותה קופת גמל.
חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון מס' 3), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-07-16T00:00:00
פרסום: ספר החוקים, 16/07/2024, מס' חוברת 3245, עמ' 1068
שמות קודמים:
Name: הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון מס' 3), התשפ"ד-2024
Value: בקריאה הראשונה
תקציר:
החוק מאריך את תוקפן של תקנות שעת חירום המאפשרות מניעת פגישה של עצורים ביטחוניים, הקשורים לפעולות האיבה שהתרחשו בין יום ה-7 באוקטובר לבין ה-10 באוקטובר 2023 או למלחמה בעזה, עם עורכי הדין שלהם התקנות יעמדו בתוקף עד ה-15 בנובמבר 2024.
חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון מס' 3), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-07-16T00:00:00
פרסום: ספר החוקים, 16/07/2024, מס' חוברת 3244, עמ' 1066
שמות קודמים:
Name: הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון מס' 3), התשפ"ד-2024
Value: בקריאה הראשונה
תקציר:
החוק מאריך את תוקף תקנות שעת החירום, המאריכות את תקופות המעצרים המפורטות בחוק המעצרים בנוגע לעצור שחשוד בעבירת ביטחון בשל פעולות האיבה שהתרחשו בין יום ה-7 באוקטובר לבין ה-10 באוקטובר 2023, או מי שנעצר במסגרת פעולות המלחמה בעזה. ההארכה שנקבעה בחוק זה היא עד ליום ה-15 בנובמבר 2024.
חוק הירושה (תיקון מס' 21), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: שמחה רוטמן, דבי ביטון, שלום דנינו, אימאן ח'טיב יאסין, פנינה תמנו, לימור סון הר מלך, גלעד קריב, מתן כהנא, ולדימיר בליאק, מיכאל מרדכי ביטון, אחמד טיבי, נעמה לזימי, אלון שוסטר, יסמין פרידמן
תחילה: 2024-07-07T00:00:00
פרסום: ספר החוקים, 07/07/2024, מס' חוברת 3243, עמ' 1062
שמות קודמים:
Name: הצעת חוק הירושה (תיקון מס' 21), התשפ"ד–2024
Value: בקריאה השנייה והשלישית
Name: הצעת חוק הירושה (תיקון מס' 21) (פסלות לרשת), התשפ"ד–2024
Value: בקריאה הראשונה
Name: הצעת חוק הירושה (תיקון - שלילת הזכות לירושה), התשפ"ג-2022
Value: בדיון המוקדם
תקציר:
בתיקון החוק נקבע כי די יהיה בכך שבית המשפט יקבע, בהליך אזרחי ועל פי כללי המשפט האזרחי, כי אדם גרם, בכוונה או באדישות, למותו של המוריש, כדי שהוא יהיה פסול לרשת אותו ולא רק אם הוא הורשע בהמתה בדין פלילי כפי שהיה עד לתיקון. אולם, ההרחבה האמורה לא תחול על יורש שיוכיח, ברמת ההוכחה הנדרשת במשפט אזרחי, כי מתקיימות נסיבות של סייג לפליליות המעשה. נקבע כי לבית המשפט יש שיקול דעת לקבוע, מנימוקים מיוחדים שיירשמו, כי מי שגרם למותו של המוריש לא ייפסל מלרשת אותו או ייפסל רק חלקית מלרשת אותו, בהתחשב בנסיבות ההמתה או ההרשעה, אם שוכנע כי זה היה רצון המוריש. בנוסף, הצעת החוק קובעת הסדרים הנוגעים לחליפים של אותם יורשים שנפסלו מלרשת. לגבי ילדיו של יורש שפסול לרשת, שהוא ילדו או צאצא ילדו של המוריש נקבע כי ברירת המחדל היא שילדים אלה יורשים את המוריש במקום ההורה שנפסל לרשת. ואולם, בית המשפט מוסמך לקבוע כי הילדים האמורים לא ירשו במקום ההורה, אם שוכנע כי זהו רצון המוריש. לגבי ילדיו של יורש שפסול לרשת שהוא קרובו של המוריש אך אינו ילדו או צאצא ילדו נקבע כי ברירת מחדל תהיה הפוכה, כלומר ילדים אלה לא ירשו את המוריש במקום ההורה שנפסל לרשת. גם במקרה זה בית המשפט מוסמך לקבוע כי הילדים האמורים כן ירשו במקום ההורה, אם שוכנע כי זהו רצון המוריש.
חוק לדחיית הבחירות הכלליות לרשויות המקומיות (תיקון מס' 2), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2024-07-07T00:00:00
פרסום: ספר החוקים, 07/07/2024, מס' חוברת 3241, עמ' 1056
שמות קודמים:
Name: הצעת חוק לדחיית הבחירות הכלליות לרשויות המקומיות (תיקון מס' 2), התשפ"ד-2024
Value: בקריאה השנייה והשלישית
Name: הצעת חוק לדחיית הבחירות הכלליות לרשויות המקומיות (תיקון מס' 2) (תשלום למועמדים, סיעות ורשימות ברשויות שבהן נדחו הבחירות), התשפ"ד-2024
Value: בקריאה הראשונה
תקציר:
נקבע שאוצר המדינה ישפה סיעה, מועמד או רשימה שהתמודדו בבחירות האחרונות לרשויות המקומיות ובהם לא התרחשו לבסוף בחירות, בסכום השווה להוצאות הבחירות שהוציאו בפועל וכדין, ובלבד שהסכום לא יעלה על 75% מסכום המימון הכולל ברשות, בניכוי מקדמות שהתקבלו. עלה הסכום הכולל לתשלום לכלל המועמדים על 115% מסכום המימון לכלל הרשויות המקומיות הרלוונטיות, יופחתו סכומי התשלום אותם יקבלו המועמדים בשיעור שווה. התשלום יותנה בהגשת בקשה תוך 30 ימים לשר הפנים והגשת דוח כספי למבקר המדינה. בנוסף מוצע שתותר תרומה נוספת מאדם, אף אם תרם את התרומה המירבית לטובת הבחירות שלא התקיימו.
חוק הכנסת (תיקון מס' 52), התשפ"ד–2024
סטטוס: התקבלה בקריאה שלישית
כנסת: 25
סוג הצעה: ועדה
ועדה: ועדת הכנסת
תחילה: 2024-07-07T00:00:00
פרסום: ספר החוקים, 07/07/2024, מס' חוברת 3240, עמ' 1054
שמות קודמים:
Name: הצעת חוק הכנסת (תיקון מס' 52), התשפ"ד–2024
Value: בקריאה השנייה והשלישית
Name: הצעת חוק הכנסת (תיקון מס' 53) (ערעור על החלטה בדבר פרישה מסיעה), התשפ"ד–2024
Value: בקריאה הראשונה
תקציר:
תיקון מס' 52 לחוק הכנסת מסדיר את הליך הערעור על החלטה של ועדת הכנסת שלפיה חבר הכנסת פרש מסיעתו. לפי התיקון, חבר הכנסת שהוגדר כפורש וסיעתו יהיו רשאים לערער לבית המשפט העליון (ולא המחוזי כקבוע היום). כמו כן נקצבו זמנים להליך: הערעור יוגש בתוך 14 ימים מיום ההחלטה, ופסק הדין יינתן בהקדם האפשרי ולא יאוחר מ-30 ימים מיום הגשת הערעור.
חוק העונשין (תיקון מס' 143 והוראת שעה) (תיקון), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: אופיר כץ
תחילה: 2024-07-04T00:00:00
פרסום: ספר החוקים, 04/07/2024, מס' חוברת 3233, עמ' 998
שמות קודמים:
Name: הצעת חוק העונשין (תיקון מס' 143 והוראת שעה) (תיקון), התשפ"ד–2024
Value: בקריאה השנייה והשלישית
Name: הצעת חוק העונשין (תיקון מס' 151) (עונש מזערי בעבירה של תקיפה או התעללות בקטין או חסר ישע), התשפ"ד–2024
Value: בקריאה הראשונה
Name: הצעת חוק העונשין (תיקון - עונש מינימום למתעלל בקטין או חסר ישע), התשפ"ד-2023
Value: בדיון המוקדם
תקציר:
תיקון החוק קובע הוראת שעה, עד ל-5 ביולי 2028, לפיה בחוק העונשין נקבעו עונשי מינימום בגין פגיעה בקטינים ובחסרי ישע בידי האחראים עליהם במסגרת חינוכית או טיפולית, שאינם בני משפחתם. כך, נקבע שככלל, על בית המשפט להטיל עליהם עונש מאסר בפועל, בגין עבירת חבלה של ממש או חבלה חמורה, ועונש מינימום של חמישית מהעונש המרבי בגין עבירה של התעללות.